ຄຳຖະແຫຼງ ຂອງທ່ານນາງ Bennett ຜູ້ອຳນວຍການ ສຽງອາເມຣິກາ ໃນໂອກາດ ຄົບຮອບ 40 ປີ ຂອງກົດບັດ
ທ່ານນາງ Amanda Bennett ຜູ້ອຳນວຍການ ສຽງອາເມຣິກາ ຖະແຫຼງເນື່ອງໃນໂອກາດ ວັນຄົບຮອບ 40 ປີ ທີ່ປະທານາທິບໍດີສະຫະລັດ ໄດ້ລົງນາມ ໃນກົດບັດສຽງອາເມຣິກາ.
ອາທິດນີ້ ແມ່ນຂີດໝາຍວັນຄົບຮອບທີ່ສຳຄັນສຳລັບສຽງອາເມຣິກາ ຫລື VOA ເມື່ອ 40 ປີກ່ອນ ໃນວັນທີ 12 ກໍລະກົດ ປີ 1976 ປະທານາທິບໍດີ Gerald Ford ໄດ້ລົງນາມໃຫ້ກົດບັດຂອງ VOA ກາຍເປັນກົດໝາຍ ເພື່ອເຮັດໃຫ້ມາດຕະຖານ ທີ່ໄດ້ມີການປະຕິບັດກັນມາເປັນເວລາດົນນານ ກ່ຽວກັບການເກັບກຳຂ່າວທີ່ດີເລີດຂອງ VOA ໃຫ້ກາຍເປັນຫຼັກ ນັ້ນຄຳເວົ້າຂອງທ່ານນາງ Amanda Bennett ຜູ້ອຳນວຍການຂອງ VOA ນັບແຕ່ໄດ້ມີການສ້າງຕັ້ງຂຶ້ນມາ ແຕ່ຕອນເລີ້ມຕົ້ນ ຂອງສົງຄາມໂລກຄັ້ງທີ 2 ສຽງອາເມຣິກາຫຼື VOA ໄດ້ໃຫ້ຄຳໝັ້ນສັນຍາວ່າ ຈະລາຍງານໃຫ້ບັນດາຜູ້ຟັງ ໄດ້ຊາບເຖິງຄວາມເປັນຈິງ ໂດຍຜ່ານວັນເວລາທີ່ມືດມົນສຸດ ຂອງບັນຫາຂັດແຍ້ງ ຄວາມວຸ້ນວາຍຂອງສົງຄາມເຢັນ ການກໍ່ການຮ້າຍ ແລະການດີ້ນຮົນຂອງຜູ້ຄົນທີ່ໄຝ່ຝັນຢາກມີອິດສະຫຼະພາບໃນທຸກມື້ນີ້ ລາຍງານຂອງ VOA ໄດ້ເປັນຕົວຢ່າງໃຫ້ແກ່ໂລກ ໂດຍຍຶດໝັ້ນໃນຫລັກການຂອງອົງການຂ່າວທີ່ເສລີ ກົດບັດຂອງສຽງອາເມຣິກາ VOA ແມ່ນຫ້ອມລ້ອມດ້ວຍຫຼັກຄຸນຄ່າແກນກາງ 3 ຢ່າງ ຄືນຶ່ງ VOA ຈະເປັນແຫລ່ງຂ່າວທີ່ໜ້າເຊື່ອຖືແລະບໍ່ມີຄວາມສົງໄສ ຂ່າວຂອງ VOA ຈະເປັນຂ່າວທີ່ຖືກຕ້ອງ ບໍ່ເຂົ້າຂ້າງອອກ ແລະຄົບຖ້ວນ ພວກເຮົາເຊື່ອວ່າ ຄວາມເຫັນບໍ່ຄວນຖືກນຳມາເປັນພາກສ່ວນຂອງຂ່າວ ດ້ວຍການລາຍງານແຕ່ຄວາມຈິງນັ້ນ ພວກເຮົາຈະປ່ອຍໃຫ້ບັນດາຜູ້ຟັງເປັນຜູ້ຕັດສິນໃຈເອົາເອງ ດັ່ງທີ່ພວກເຮົາໄດ້ກ່າວໄວ້ ໃນການກະຈາຍສຽງເທື່ອທຳອິດເມື່ອປີ 1942 "ຂ່າວອາດຈະດີຫຼືຮ້າຍ ພວກເຮົາຈະເວົ້າແຕ່ຄວາມຈິງ " ສອງມາ ສຽງອາເມຣິກາຫຼື VOA ຈະນຳສະເໜີທ່ານຢ່າງຄົບຖ້ວນ ກ່ຽວກັບສະຫະລັດອາເມຣິກາ ພວກເຮົາຕາງໜ້າໃຫ້ອາເມຣິກາ ບໍ່ແມ່ນພາກສ່ວນໃດສ່ວນນຶ່ງຂອງສັງຄົມອາເມ ຣິກາ ແລະເພາະສະນັ້ນ ຈຶ່ງຈະນຳສະເໜິທີ່ສຳຄັນ ກ່ຽວກັບແນວຄິດແລະສະຖາບັນຕ່າງໆຂອງຊາວອາເມຣິກັນແບບກ້ຳເກິ່ງແລະຄົບຖ້ວນ ຈາກການຕີຄວາມໝາຍຂອງລັດຖະທຳມະນູນສະຫະລັດ ຕະຫລອດເຖິງບັນຫາໂຕ້ແຍ້ງຕ່າງໆໃນດ້ານສັງຄົມ ທີ່ຊາວອາເມຣິກັນກຳລັງປະເຊີນຢູ່ນັ້ນ ສຽງອາເມຣິກາຫຼື VOA ຈະໂອ້ລົມກັບຜູ້ຄົນຈາກທຸກວຽກງານອາຊີບ ເພື່ອລົງເລິກຄວາມຄິດຄວາມເຫັນຂອງພວກເຂົາເຈົ້າ ກ່ຽວກັບສະຫະລັດ ສາມມາ ຍ້ອນພວກເຮົາແມ່ນສຽງອາເມຣິກາຫຼື VOA ພວກເຮົາຈຶ່ງໃຫ້ການອະທິບາຍກ່ຽວກັບນະໂຍບາຍການຕ່າງປະເທດແລະພາຍໃນປະເທດຂອງສະຫະລັດ ເພື່ອໃຫ້ໂລກຮູ້ຈັກວ່າປະເທດເຮົາຕ່າງໜ້າໃຫ້ຫຍັງ ແລະມີຫລັກຄຸນຄ່າແບບໃດ ແລະບໍ່ຄືກັບຢູ່ໃນຫລາຍໆປະເທດ ບ່ອນທີ່ປະຊາຊົນບໍ່ໄດ້ຮັບອະນຸຍາດໃຫ້ຊັກຖາມລັດຖະບານຂອງຕົນນັ້ນ ສຽງອາເມຣິກາຫຼື VOA ເກືອບສະເໝີໄປ ແມ່ນເປັນຜູ້ຈັດໃຫ້ມີການໂອ້ລົມແບບມີຄວາມຮັບ ຜິດຊອບແລະການອອກຄວາມເຫັນກ່ຽວກັບນະໂຍບາຍຂອງສະຫະລັດ ພວກເຮົາບໍ່ໄດ້ຊຸກຍູ້ພັກການເມືອງ ຫລືນັກການເມືອງຄົນ ໃດຄົນນຶ່ງຢ່າງເປັນການສະເພາະ ທ່ານນາງ Bennett ກ່າວມ້ວນທ້າຍວ່າ ສິ່ງເຫລົ່ານີ້ແມ່ນຫລັກການຂອງອົງການຂ່າວທີ່ເສລີ ນີ້ແມ່ນສຽງອາເມຣິກາຫຼື VOA